Document ID: /roh_data/filtered/fineweb-2-filterrobots_roh.jsonl.gz/28063

Plans da survista e plans da trassés, plans da construcziun e plans da detagl, plans da maschinas da perfurar tunnels, da conducts, da gestiun sco er plans dal temp ed uraris ... La NVTA sa basa sin plans infinits. Durant la realisaziun è la producziun da plans sa transfurmada fundamentalmain: dal dissegn tecnic classic als models da computer tridimensiunals. Plans registreschan en moda standardisada e sin ina scala il spazi geografic, en detagl in traject u ina chaussa impurtanta, en general las uschenumnadas sorts u schizunt ils intschess. Plans mussan ultra da quai vistas orizontalas, profils traversals e tagls longitudinals. Ma els sa refereschan er a periodas temporaras, perquai ch'els realiseschan graficamain ils process organisatorics ed administrativs da la construcziun.
« Il profil dal tunnel vegn determinà d'ina cumbinaziun da facturs idrologics, geologics e tecnics. »BLS AlpTransit SA, Posiziun tar las inoltraziuns dals chantuns e dals uffizis federals (project preliminar da la lingia da basa dal Lötschberg), 16 da zercladur 1905